คือมีเซ็กส์กับแฟนตอนที่มีประจำเดือนวันแรกค่ะ พอเสร็จทุกอย่าง ประจำเดือนก็หายไปเลยค่ะ อยากทราบว่าเป็นอะไรคะ?
สวัสดีค่ะหากเป็นเลือดประจำเดือนจริงๆ ในช่วงที่มีประจำเดือน 7 วันแรกนั้น มีโอกาสตั้งครรภ์ได้น้อยมาก เพราะจะเป็นช่วงที่ไม่มีการตกไข่แต่อย่างไรก็ตาม ไม่แนะนำให้ทำการนับวันตกไข่เพื่อคุมกำเนิด เพราะถ้าเลือดที่ออกมาไม่ใช่เลือดประจำเดือน หรือประจำเดือนมาไม่สม่ำเสมอตลอด จะนับวันตกไข่ไม่ได้หลังการมีเพศสัมพันธ์แล้วเลือดหยุดไปนั้น ไม่น่าจะเป็นจากการตั้งครรภ์ อย่างที่กล่าวไปว่าตอนมีประจำเดือนน่าจะไม่มีการตกไข่ และไม่น่าทำให้เกิดการตั้งครรภ์ ยกเว้นว่าเป็นเลือดออกผิดปกติจากสาเหตุอื่นๆที่ออกมา เช่นการติดเชื้อ มีเนื้องอก หรือมีแผลที่อวัยวะเพศแนะนำสังเกตอาการ และสามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากเลือดออกผิดปกติกระปริดกระปรอย ไม่เป็นไปตามรอบเดือน ควรไปพบแพทย์เพื่อตรวจเพิ่มเติม